ปี 2011 Baidu ได้ครองส่วนแบ่งการตลาดกี่เปอร์เซ็นต์
หลังการจากไปของ Google China ทำให้ในปี 2011 มูลค่าหุ้นของ Baidu พุ่งทะยานอย่างต่อเนื่อง เนื่องจากได้ครองส่วนแบ่งการตลาดทิ้งห่างเว็บคู่แข่งร่วมชาติอย่าง Soso.com แบบไม่เห็นฝุ่น โดย ไป่ตู้ ครองส่วนแบ่งการตลาดไปถึง 70% ซึ่งมูลค่าหุ้นที่เพิ่มขึ้นของ Baidu ทำให้ทรัพย์สินของ Robin Li เพิ่มขึ้นตามไปด้วย ณ ปี 2011 เขาคือบุคคลที่ร่ำรวยเป็นอันดับที่ 2 ของจีน ซึ่งในขณะนั้น Jack Ma แห่ง Alibaba ยังไม่ติด 1 ใน 10 อันดับด้วยซ้ำ แม้แต่ Pony Ma เจ้าของ Tencent เองก็ยังอยู่ในอันดับที่ 8

และด้วยจำนวนผู้ใช้อินเทอร์เน็ตในจีนเพิ่มขึ้นอย่างรวดเร็ว โดยในปี 2013 มีประชากรอินเทอร์เน็ตมากถึง 620 ล้านคน คิดเป็น 46% ของจำนวนประชากรทั้งหมด ส่งผลให้มีการใช้งานเว็บไซต์ Baidu เพิ่มมากขึ้นอย่างก้าวกระโดด และใน เดือนธันวามคม ปี 2013 นี้เอง Robin Li ก็ก้าวขึ้นสู่บัลลังก์ ชายผู้ร่ำรวยที่สุดในประเทศจีนได้สำเร็จ ด้วยมูลค่าทรัพย์สิน 12.23 พันล้านเหรียญสหรัฐฯ (หนึ่งหมื่น-สองพัน-สองร้อย-สามสิบล้าน หรือประมาณ 415,000 ล้านบาท)

Baidu ซื้อกิจการ 91 Wireless ผู้ให้บริการ App store ของ Andriod ที่ใหญ่ที่สุดในประเทศจีน ที่มียอดดาวน์โหลดมากกว่า 12,900 ล้านครั้ง โดยทุ่มทุนซื้อถึง 1,900 ล้านเหรียญสหรัฐฯ เพื่อเข้าครอบครองตลาดจำหน่ายแอปพลิเคชั่นที่ใหญ่ที่สุดในจีน และเข้าถึงฐานข้อมูลผู้ใช้มือถือจำนวนมาก รวมถึงยังเข้าถึงฐานข้อมูลของผู้ผลิตแอปพิเคชันอีกด้วย
ข่าวเศรษฐกิจและการเงิน,ข้อมูลการเงินรายบริษัท